**Tiszavasvári Város Önkormányzata**

**Képviselő-testületének**

**135/2020. (IX. 24.) Kt. számú**

**határozata**

**lakhatáshoz kapcsolódó rendszeres kiadások viseléséhez nyújtott települési támogatás elutasítása miatti fellebbezés elbírálásáról**

Tiszavasvári Város Önkormányzata Képviselő-testülete Tiszavasvári Város Polgármesterre átruházott hatáskörben hozott 2020. július 22. napján kelt TPH/……………./2020. számú határozatával ………….. (sz: ……………...) Tiszavasvári, …………… szám alatti lakos **lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelme elutasítását**

***helyben hagyja***

Ezen határozat ellen fellebbezésnek helye nincs.

A szociális eljárás költség- és illetékmentes.

A határozat felülvizsgálatát jogszabálysértésre hivatkozással a Nyíregyházi Közigazgatási és Munkaügyi Bírósághoz címzett, de Tiszavasvári Város Önkormányzata Képviselő-testületéhez benyújtandó keresettel lehet élni a határozat közlésétől számított 30 napon belül. A közigazgatási határozat bírósági felülvizsgálata iránti eljárás illetéke 30.000 Ft.

**INDOKOLÁS**

Tiszavasvári Város Polgármestere a Képviselő-testület által polgármesterre átruházott hatáskörben hozott 2020. július 22. napján kelt TPH/…………/2020. számú határozatával ……………. (sz: ……………..) Tiszavasvári, …………… szám alatti lakos **lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelme** – tekintettel a kérelmező magas jövedelmére – **elutasításra került.** Nevezett jogorvoslati határidőn belül **fellebbezést nyújtott be az elutasító határozat ellen.**

**Fellebbezésében panaszos előadta, hogy** nyugdíja 50%-a levonásra kerül, így ténylegesen 59.240 Ft ellátást kap, ami megnehezíti a villanyszámla fizetését.

Tiszavasvári Város Polgármestere megkeresést intézett adatkérés céljából a Magyar Államkincstár Nyugdíjfolyósító igazgatóságához, melynek eredményeként 2020. augusztus 28. napon közölte az illetékes szerv, hogy a panaszos levonása egyéb tartozás címen szerepel.

Az ide vonatkozó jogszabályok alapján ez nem vehető figyelembe települési támogatás megállapításánál, mint elismert, levonható költség.

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX.20.) számú önkormányzati rendelet (továbbiakban: önkormányzati rendelet) a lakhatáshoz kapcsolódó rendszeres kiadások viseléséhez nyújtott települési támogatással kapcsolatosan a következőkről rendelkezik:**

***„10. §****(1) A lakhatáshoz kapcsolódó rendszeres kiadások viseléséhez települési támogatás nyújtható a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadásaik viseléséhez. A Képviselő-testület a villanyáram-, víz- és gázfogyasztás, a távhő-szolgáltatás, csatornahasználat és szemétszállítás díjához, a lakbérhez vagy albérleti díjhoz, közös költséghez (továbbiakban együtt: közüzemi számla) települési támogatást nyújt annak a személynek, aki*

*a)  minimum 3 – a kérelmező bejelentett lakcímével vagy tartózkodási helyével megegyező fogyasztási helyre vonatkozó - közüzemi számlával rendelkezik és családjában az egy főre számított jövedelem nem haladja meg az öregségi nyugdíj mindenkori legkisebb összegének 250 %-át; egyedül élőnél az öregségi nyugdíj mindenkori legkisebb összegének 300 %-át,*

*b) minimum 2 – a kérelmező bejelentett lakcímével vagy tartózkodási helyével megegyező fogyasztási helyre vonatkozó - közüzemi számlával rendelkezik és családjában az egy főre számított havi jövedelem nem haladja meg az öregségi nyugdíj mindenkori legkisebb összegének 250 %-át; egyedül élőnél az öregségi nyugdíj mindenkori legkisebb összegének 300 %-át,*

*c) csak 1 - a kérelmező bejelentett lakcímével vagy tartózkodási helyével megegyező fogyasztási helyre vonatkozó - közüzemi számlával rendelkezik és családjában az egy főre jutó jövedelem nem haladja meg az öregségi nyugdíj mindenkori legkisebb összegének 250 %-át, egyedül élőnél az öregségi nyugdíj mindenkori legkisebb összegének 300 %-át,*

*és a háztartás tagjai egyikének sincs vagyona.*

***11. §****(1) A 10. § (1) a) pontja alapján megállapított támogatás összege:*

*a) legfeljebb havonta 5.000 Ft., amennyiben a kérelmező családjában az egy főre jutó jövedelem 0-40.000 forint között van, egyedül élőnél 0-55.000 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét;*

*b) legfeljebb havonta 4.500 Ft., amennyiben a kérelmező családjában az egy főre jutó havi jövedelem 40.000-71.250 Ft. között van, egyedül élőnél 0-85.500 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét;*

*(2) A 10. § (1) bekezdés b) pontja alapján megállapított támogatás összege*

*a) legfeljebb havonta 4.000 Ft., amennyiben a kérelmező családjában az egy főre jutó jövedelem 0-40.000 forint között van, egyedül élőnél 0-55.000 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét;*

*b) legfeljebb havonta 3.500 Ft., amennyiben a kérelmező családjában az egy főre jutó havi jövedelem 40.000-71.250 Ft. között van, egyedül élőnél 0-85.500 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét;*

*(3) A 10. § (1) bekezdés c) pontja alapján megállapított támogatás összege*

*a) legfeljebb havonta 3.000 Ft., amennyiben a kérelmező családjában az egy főre jutó jövedelem 0-40.000 forint között van, egyedül élőnél 0-55.000 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét;*

*b) legfeljebb havonta 2.500 Ft., amennyiben a kérelmező családjában az egy főre jutó havi jövedelem 40.000-71.250 Ft. között van, egyedül élőnél 0-85.500 forint között van, de a havi támogatás összege nem haladhatja meg a kérelem benyújtását megelőző havi közüzemi számla összegét, előre fizetős mérőóra esetén a kérelem benyújtását megelőző év fogyasztás hónapra arányosított értékét.*

*(4) A támogatás összegét 100 forintra kerekítve kell megállapítani.*

***12. §****(1) A 10. § (1) bekezdésében meghatározott települési támogatást – a (3) bekezdésben foglaltak kivételével - természetbeni ellátás formájában, a közüzemi szolgáltatóhoz történő utalással, és a lakásfenntartással összefüggő azon rendszeres kiadáshoz kell nyújtani, amely megfizetésének elmaradása a kérelmező lakhatását a legnagyobb mértékben veszélyezteti.*

*(2) Amennyiben a kérelmező nyilatkozatában készpénzben, vagy azon közüzemi szolgáltatóhoz kéri az utalást, amely által kibocsátott közüzemi számlán közüzemi díjhoz kapcsolódó túlfizetés keletkezik a hatóság a benyújtott további közüzemi számlák közüzemi díjának mértéke alapján és az összes körülmény figyelembe vételével dönt, hogy az utalást mely közüzemi szolgáltatóhoz teljesíti.*

*(3) A 10. § (1) bekezdésében meghatározott települési támogatás pénzben kifizethető a jogosult részére, amennyiben a 10. § (1) bekezdésében meghatározott települési támogatásnak a közüzemi szolgáltatóhoz történő utalásával a közüzemi számlán közüzemi díjhoz kapcsolódó túlfizetés keletkezik, amennyiben a szolgáltató az összeget az önkormányzat részére visszautalja, a túlfizetéssel keletkezett támogatási összeg mértékéig.*

*(4) A 10. § (1) bekezdésében meghatározott támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.*

***13. §****(1) A lakhatáshoz kapcsolódó rendszeres kiadások viseléséhez nyújtott települési támogatás a kérelem benyújtása hónapjának első napjától tárgyévet követő év 1. hónapjának utolsó napjáig állapítható meg.*

*(2) A lakhatáshoz kapcsolódó rendszeres kiadások viseléséhez nyújtott települési támogatás megállapítása iránti kérelmet e rendelet 1. melléklete szerinti formanyomtatványon kell benyújtani.*

*(3) A lakhatáshoz kapcsolódó rendszeres kiadások viseléséhez nyújtott települési támogatásra való jogosultság ismételt megállapítása iránti kérelem a korábbi jogosultság időtartama alatt, annak megszűnését megelőző egy hónapban is benyújtható. Ebben az esetben az új jogosultságot a korábbi jogosultság megszűnését követő naptól kell megállapítani.*

*(4) A kérelmező bejelentett lakcímével vagy tartózkodási helyével megegyező fogyasztási helyre vonatkozó közüzemi szerződés meglétét a közüzemi szolgáltató által kibocsátott, a kérelem benyújtását megelőző havi közüzemi számlával és számlarészletezővel kell igazolni, mely a kérelem kötelező melléklete. Több közüzemi szerződés esetén valamennyi, a kérelem benyújtását megelőző havi közüzemi számlát és számlarészletezőt csatolni kell.*

*(5) A szociálisan rászorultak részére, valamint a fogyatékkal élő személyek részére felszerelt előre fizetős mérőóra esetén a kérelem kötelező melléklete a kérelem benyújtását megelőző évre vonatkozó éves elszámoló számla és számlarészletező.*

*(6) A (4)-(5) bekezdésben meghatározott igazolásként csak olyan közüzemi számla fogadható el, amelyen nem szerepel az adott közüzemi díjhoz kapcsolódó túlfizetés. A jogosultsági feltétel megléte vizsgálatánál az adott közüzemi díjhoz kapcsolódó túlfizetéses számla nem vehető figyelembe.*

***14. §****A lakhatáshoz kapcsolódó rendszeres kiadások viseléséhez nyújtott települési támogatás megállapításának és folyósításának további feltétele, hogy a kérelem benyújtója, az ellátás jogosultja, lakókörnyezetének rendezettségét biztosítsa, e rendelet 9. §-ában foglaltak szerint”*

**A szociális igazgatásról és szociális ellátásokról szóló 1993. évi III. tv. (Továbbiakban Szt.) a következőkről rendelkezik:**

**„4. §**(1) E törvény alkalmazásában

*a)****jövedelem:* – az (1a) bekezdésben foglalt kivétellel, valamint figyelemmel az (1b) és (1c) bekezdésben foglaltakra – az elismert költségekkel és a befizetési kötelezettséggel csökkentett**

*aa)*a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó – megszerzett – vagyoni érték (bevétel), ideértve a Szjatv. 1. számú melléklete szerinti adómentes bevételt, és

*ab)* azon bevétel, amely után az egyszerűsített vállalkozói adóról szóló törvény, a kisadózó vállalkozások tételes adójáról és a kisvállalati adóról szóló törvény vagy az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni”

„(1a)Az (1) bekezdés *a)* pontjában foglaltaktól eltérően e törvény alkalmazásában **nem minősül jövedelemnek**

1.a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,

2.a rendkívüli gyermekvédelmi támogatás, a Gyvt. 20/A. §-a szerinti támogatás, a Gyvt. 20/B. §-ának (4)–(5) bekezdése szerinti pótlék, a nevelőszülők számára fizetett nevelési díj és külön ellátmány,

3. az anyasági támogatás,

4.a nyugdíjprémium, egyszeri juttatás és a szépkorúak jubileumi juttatása,

5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

6. a fogadó szervezet által az önkéntesnek külön törvény alapján biztosított juttatás,

7. az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,

8. a házi segítségnyújtás keretében társadalmi gondozásért kapott tiszteletdíj,

9. az energiafelhasználáshoz nyújtott támogatás,

10.a szociális szövetkezet, valamint a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel,

11.az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,

12.az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor,

13.az Szjatv. 7. § (1) bekezdés *b)–z)* pontja szerinti bevétel.

(1b)Az (1) bekezdés *a)* pontjának alkalmazásában **elismert költségnek minősül** a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

(1c)Az (1) bekezdés *a)* pontjának alkalmazásában **befizetési kötelezettségnek minősül** a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.”

**Tiszavasvári Város Polgármestere a fellebbezésben előadottakra tekintettel sem kívánta döntését módosítani, s kérte az elsőfokú határozata jóváhagyását.**

**A polgármester elutasító határozata ellen fellebbezés elbírálására jogosult hatóság a képviselő-testület.**

**Az ügy felülvizsgálata során a rendelkezésre álló iratokat áttanulmányozta a Képviselő-testület zárt ülésén és megállapította, hogy Tiszavasvári Város Polgármestere jogosan járt el, amikor …………… lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelmét elutasította. Tekintettel arra, hogy panaszos jövedelmébe jogszabály alapján be kellett számítani a levonást, továbbá mivel nettó jövedelme meghaladja az önkormányzati rendeletben meghatározott jövedelemhatárt és méltányosság gyakorlására nincs lehetőség, a rendelkező részben megfogalmazottak szerint döntött.**

Az általános közigazgatási rendtartásról szóló 2016. évi CL. törvény (továbbiakban: Ákr.) 116. § (2) bekezdésének a) pontja alapján: Fellebbezésnek van helye, ha a határozatot - a képviselő testület kivételével - helyi önkormányzat szerve hozta.

Az Ákr. 118. § (3) bekezdése értelmében, a fellebbezést a döntés közlésétől számított tizenöt napon belül az azt meghozó hatóságnál lehet előterjeszteni.

Az Ákr. 119. §  (3) bekezdése alapján, ha a hatóság a megtámadott döntést nem vonja vissza, illetve a fellebbezésnek megfelelően azt nem módosítja, javítja vagy egészíti ki, a fellebbezést a hatóság az ügy összes iratával, a fellebbezési határidő leteltét követően felterjeszti a - jogszabályban kijelölt - másodfokú hatósághoz.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 142/A. § (2) bekezdése értelmében: Ha a képviselő-testület önkormányzati hatósági ügyben a hatáskörét átruházza, elbírálja a fellebbezést, valamint gyakorolja a másodfokú hatóság és - a (3) bekezdés szerinti kivétellel - a felügyeleti szerv feladat- és hatáskörét.

Az Ákr. 119. §  (4) - (6) bekezdése értelmében, a fellebbezést a másodfokú hatóság bírálja el, amely a fellebbezéssel megtámadott döntést és az azt megelőző eljárást megvizsgálja. A másodfokú hatóság eljárása során nincs kötve a fellebbezésben foglaltakhoz. A másodfokú hatóság a döntést helybenhagyja, a fellebbezésben hivatkozott érdeksérelem miatt, vagy jogszabálysértés esetén azt megváltoztatja vagy megsemmisíti. Ha a döntés meghozatalához nincs elég adat, vagy ha egyébként szükséges, a másodfokú hatóság tisztázza a tényállást és meghozza a döntést.

Az Ákr. 114. § (1) bekezdése alapján, az ügyfél - az önálló fellebbezéssel nem támadható végzések kivételével - a véglegessé vált döntés ellen közigazgatási pert indíthat. Fellebbezéssel támadható döntés esetén közigazgatási per akkor indítható, ha az arra jogosultak valamelyike fellebbezett és a fellebbezést elbírálták

Az Mötv. 142.§ (4) bekezdése értelmében, az önkormányzati határozat bírósági felülvizsgálata, az önkormányzat határozathozatali és feladat-ellátási kötelezettsége elmulasztásának megállapítása iránt, valamint a kormányhivatal törvényességi felügyeleti bírságot megállapító határozatának bírósági felülvizsgálata iránt indított perekben a polgári perrendtartásról szóló törvény közigazgatási perekre vonatkozó fejezetének rendelkezéseit az e törvényben foglalt eltéréseknek megfelelően kell alkalmazni, e perekben a közigazgatási és munkaügyi bíróság jár el.

A közigazgatási perrendtartásról szóló 2017. évi I. törvény (továbbiakban: Kp) 7. § (1) bekezdésének a) pontja alapján, elsőfokon ítélkezik a közigazgatási kollégiummal működő törvényszék.

Kp. 13. § [Illetékesség]

„(1) Ha más bíróság kizárólagos illetékessége megállapítva nincs, a perre az a bíróság illetékes, amelynek illetékességi területén

a) ingatlanhoz kapcsolódó jog vagy kötelezettség, illetve ingatlanra vonatkozó jogviszony esetében az ingatlan fekszik,

b) tevékenység bejelentése vagy engedélyezése esetében a tevékenység gyakorolásának helye, vagy tervezett helye található,

c) az a) és b) pontban meghatározottak kivételével, a több mint egy megyére kiterjedő illetékességgel eljáró közigazgatási szerv közigazgatási tevékenysége esetében a felperes lakóhelye, tartózkodási helye, székhelye található,

d) az a)–c) pontban meghatározottak kivételével a mulasztó közigazgatási szerv székhelye található,

e) az a)–d) pontban meghatározottak hiányában a per tárgyává tett közigazgatási cselekmény – többfokú eljárásban megvalósított cselekmény esetén az elsőfokú közigazgatási cselekmény – megvalósult.”

Kp. **39. §** *[A keresetlevél benyújtása]*

„(1)A keresetlevelet – ha törvény eltérően nem rendelkezik – a vitatott közigazgatási cselekmény közlésétől számított harminc napon belül kell a vitatott cselekményt megvalósító közigazgatási szervhez benyújtani. Ha a közigazgatási cselekményt nem kell közölni, a keresetlevelet – törvény eltérő rendelkezése hiányában – a cselekményről való tudomásszerzéstől számított harminc napon belül, de legkésőbb a cselekmény megvalósulásától számított egy éven belül kell benyújtani. Többfokú közigazgatási eljárásban hozott cselekmény esetén a keresetlevelet az elsőfokon eljárt közigazgatási szervnél kell benyújtani.”

Az illetékekről szóló 1990. évi XCIII. törvény 45/A. § (1) bekezdése értelmében, a közigazgatási jogvita elbírálása iránti közigazgatási per és egyéb közigazgatási bírósági eljárás illetéke 30 000 forint.

Tiszavasvári Város Polgármestere hatásköre a Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelete 2. melléklet 1. pontján alapul, mely értelmében a képviselő testület által a polgármesterre átruházott hatáskörben, a polgármester települési támogatást nyújt a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gondokkal küzdő személyek részére.

A Képviselő-testület hatásköre az Mötv. 142/A § (2) bekezdésén alapul, mely alapján ha a képviselő-testület önkormányzati hatósági ügyben a hatáskörét átruházza, elbírálja a fellebbezést, valamint gyakorolja a másodfokú hatóság feladat- és hatáskörét.

A Képviselő-testület illetékessége az Szt. 32/A. § (1) bekezdésén alapul, melynek értelmében a kérelmet az a szociális hatáskört gyakorló szerv bírálja el, amelynek illetékességi területén a kérelmező lakóhelye, vagy ha a kérelmező életvitelszerűen a bejelentett tartózkodási helyén lakik, a tartózkodási helye van.

Döntését a Képviselő-testület a fenti jogszabályok alapján hozta meg.

**Határidő:** azonnal Felelős: **Szőke Zoltán**

**polgármester**

**Szőke Zoltán Dr. Kórik Zsuzsanna**

**polgármester jegyző**